മോഹവില പറഞ്ഞ് സ്ഥലം ഏറ്റെടുത്തിട്ടും ഭൂമി വില നല്കുന്നില്ല അബ്ദുള്കലാം സാങ്കേതിക സര്വകലാശാല സാമ്ബത്തിക കുരുക്കിലോ? എം.മനോജ് കുമാര് സാങ്കേതിക സര്വകലാശാലയ്ക്ക് ഭൂമി നല്കിയവര് കടക്കെണിയിലാണ് ഡിസംബറില് തന്നെ ആധാരം കൈമാറിയെങ്കിലും ഇതുവരെ പണം നല്കിയില്ല ഭൂമി നല്കിയവര്ക്ക് പണം നല്കേണ്ട സര്വകലാശാലയും കള്ളക്കളി തുടരുകയാണ് അബ്ദുള്കലാം സാങ്കേതിക സര്വകലാശാല സാമ്ബത്തിക കുരുക്കില് എന്ന് സൂചനയാണ് പുറത്ത് വരുന്നത് തിരുവനന്തപുരം: വിളപ്പില്ശാലയില് അബ്ദുള്കലാം സാങ്കേതിക സര്വകലാശാല സാമ്ബത്തിക കുരുക്കില് എന്ന് സൂചന. വലിയ പ്രോജക്റ്റ് ഒഴിവാക്കി നിലവിലെ ഫണ്ട് അനുസരിച്ച് മുന്നോട്ട് പോകാനാണ് സര്വ്വകലാശാലയുടെ തീരുമാനം. സര്വ്വകലാശാലയിലെ ഫണ്ടിന്റെ അപര്യാപ്തത ഭൂമി നല്കിയവര്ക്കും പ്രശ്നമായി അവശേഷിക്കുകയാണ്. സര്വ്വകലാശാലയ്ക്ക് ആയി സ്ഥലം വിട്ടുകൊടുത്ത ഭൂ ഉടമകള്ക്ക് ഇതുവരെ പണം നല്കിയിട്ടില്ല. ഡിസംബറില് തന്നെ പ്രമാണങ്ങള് ഭൂ ഉടമകള് റവന്യൂവകുപ്പിന് കൈമാറിയിട്ടുണ്ട്. പക്ഷെ പണം നല്കിയിട്ടില്ല. ഭൂമിയുടെ വില ഉടന് നല്കുമെന്ന പ്രതീക്ഷയില് സ്വകാര്യ സ്ഥാപനങ്ങളില് നിന്ന് പണം കടമെടുത്ത് വായ്പ അടച്ചുതീര്ത്ത ശേഷമാണ് പലരും ആധാരം റവന്യൂവകുപ്പിന് കൈമാറിയത്. നടപടികള് പുരോഗമിക്കുകയാണെന്ന് റവന്യൂ വകുപ്പ് ഭൂമി ഏറ്റെടുത്തവര് എന്ന നിലയില് ഭൂ ഉടമകള്ക്ക് പണം നല്കുന്നതില് റവന്യൂവകുപ്പിന് ഉത്തരവാദിത്തമുണ്ട്. നൂറു ഏക്കറാണ് ആദ്യം പറഞ്ഞത്. പക്ഷെ അന്പത് ഏക്കര് മതിയെന്ന് സര്ക്കാര് തീരുമാനം വന്നിട്ടുണ്ട്. അതുകൊണ്ട് അന്പത് ഏക്കറിന്റെ നടപടികളാണ് നടക്കുന്നത്. പണം നല്കുന്നതില് കാലവിളംബം വന്നിട്ടില്ല. നടപടികള് പുരോഗമിക്കുകയാണ്. റവന്യൂവകുപ്പ് അധികൃതര് ലോഗിന് കേരളയോട് പ്രതികരിച്ചു. കള്ളക്കളി തുടര്ന്ന് സാങ്കേതിക സര്വ്വകലാശാല റവന്യൂ വകുപ്പിന് പ്രതികരണം ഉണ്ടെങ്കില് ഭൂമി ഏറ്റെടുക്കല് പ്രശ്നത്തില് സര്വ്വകലാശാല കള്ളക്കളി തുടരുകയാണ് ഭൂമി ഏറ്റെടുത്തവര്ക്ക് പണം നല്കേണ്ട ഉത്തരവാദിത്തമുള്ള സര്വ്വകലാശാല വിസി ഡോക്ടര് രാജശ്രീ എംഎസും ലോഗിന് കേരളയോടു പ്രതികരിക്കാന് മടിച്ചു. സ്ഥലം ഏറ്റെടുക്കല് പ്രശ്നനത്തെക്കുറിച്ച് അറിയാനാണ് എന്ന് പറഞ്ഞപ്പോള് രജിസ്ട്രാറുമായി ബന്ധപ്പെടാനാണ് വിസിയുടെ ഓഫീസ് നിര്ദ്ദേശിച്ചത്. ഭൂമി ഏറ്റെടുക്കല് പ്രശ്നത്തിലും കള്ളക്കളി സര്വ്വകലാശാലയും തുടരുകയാണ് എന്നാണ് വിസിയുടെ ഓഫീസിന്റെ പ്രതികരണത്തില് നിന്നും വ്യക്തമാകുന്നത്. ഭൂമി ഏറ്റെടുത്ത് സര്വ്വകലാശാലയ്ക്ക് നല്കേണ്ടത് റവന്യുവകുപ്പാണ്. പണം നല്കേണ്ടത് സര്വ്വകലാശാലയും. വിളപ്പില്ശാലയില് അബ്ദുള്കലാം സാങ്കേതിക സര്വകലാശാലക്ക് ഭൂമി വിട്ടുനല്കിയവര് കടക്കെണിയില് തുടരുമ്ബോഴാണ് ധനം നല്കല് അനന്തമായി നീണ്ടുപോകുന്നത്. സര്വകലാശാലയ്ക്ക് ഭൂമി വിട്ടു നല്കിയതിലെ പ്രശ്നങ്ങള് പരിഹരിക്കേണ്ടത് റവന്യൂവകുപ്പാണ്. ഭൂമി ഏറ്റെടുത്ത് വിട്ടു നല്കേണ്ടത് റവന്യൂവകുപ്പിന്റെ ഉത്തരവാദിത്തമായതിനാലാണ് പണം നല്കുന്നതിലും റവന്യൂ വകുപ്പിന് ഉത്തരവാദിത്തം വരുന്നത്. സഹായഹസ്തം നീട്ടിയിട്ടും ഫലമില്ല ഭൂമി വാങ്ങുന്നതിനുള്ള 30 ശതമാനം എസ്ടാബ്ലിഷ്മെന്റ് ചാര്ജായ 32 കോടി രൂപയാണ് സര്വകലാശാലക്ക് മന്ത്രിസഭായോഗം ഇളവു ചെയ്തു നല്കിയിട്ടുണ്ട്. എന്നിട്ടും ഈ കാലവിളംബം തുടരുകയാണ്. വിളപ്പില്ശാല മാലിന്യ സംസ്കരണശാലയ്ക്കടുത്തുള്ള നെടുങ്കുഴിഇടമല റോഡില് നെട്ടയം ഭാഗത്തെ 17 സര്വേ നമ്ബരുകളിലുള്പ്പെട്ട 100 ഏക്കര് ഭൂമിയാണ് ഏറ്റെടുക്കുന്നത്. ഈ നൂറു ഏക്കറിലുള്ള ഭൂ ഉടമകളാണ് ഇപ്പോള് പെട്ടിരിക്കുന്നത്.